title: Решение 2010/445/ОВППС на Съвета от 11 август 2010 година за удължаване на мандата на специалния представител на Европейския съюз за кризата в Грузия

text:
               12.8.2010

               BG

               Официален вестник на Европейския съюз

               L 211/33

         РЕШЕНИЕ 2010/445/ОВППС НА СЪВЕТА
   от 11 август 2010 година
   за удължаване на мандата на специалния представител на Европейския съюз за кризата в Грузия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 септември 2008 г. Съветът прие Съвместно действие 2008/760/ОВППС (1) за назначаване на г-н Pierre MOREL за специален представител на Европейския съюз (наричан по-долу „СПЕС“) за кризата в Грузия до 28 февруари 2009 г.

               (2)

               На 22 февруари 2010 г. Съветът прие Решение 2010/106/ОВППС (2) за удължаване на мандата на СПЕС до 31 август 2010 г.

               (3)

               Мандатът на СПЕС следва да бъде удължен до 31 август 2011 г. Мандатът на СПЕС обаче може да бъде прекратен по-рано, ако Съветът вземе решение за това по предложение на върховния представител на Съюза по въпросите на външните работи и политиката на сигурност (наричан по-долу „ВП“) след влизането в сила на решението за създаване на Европейската служба за външна дейност.

               (4)

               СПЕС ще изпълнява мандата си в обстановка, която може да се влоши и да навреди на постигането на целите на общата външна политика и политика на сигурност, определени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Pierre MOREL като СПЕС за кризата в Грузия се удължава до 31 август 2011 г. Мандатът на СПЕС може да бъде прекратен по-рано, ако Съветът вземе решение за това по предложение на ВП след влизането в сила на решението за създаване на Европейската служба за външна дейност.
   Член 2
   Цели
   Мандатът на СПЕС за кризата в Грузия се основава на целите, определени в заключенията на извънредното заседание на Европейския съвет, проведено в Брюксел на 1 септември 2008 г., и в заключенията на Съвета относно Грузия, приети на 15 септември 2008 г.
   СПЕС повишава ефективността и обществената осведоменост относно помощта на Европейския съюз (наричан по-долу „ЕС“ или „Съюзът“) за разрешаването на конфликта в Грузия.
   Член 3
   Мандат
   С цел постигане на целите на политиката мандатът на СПЕС е:

               а)

               на първо място, да подготвя международните обсъждания съгласно точка 6 от споразумението от 12 август 2008 г., които се отнасят по-специално до:

                           —

                           условията за установяване на сигурност и стабилност в региона,

                           —

                           въпроса с бежанците и вътрешно разселените лица, въз основа на международно признати принципи,

                           —

                           всички други въпроси, по взаимно съгласие между страните;

                     на второ място, да съдейства за определяне на позицията на Съюза и да го представлява, на съответно равнище, в хода на тези обсъждания;

               б)

               да подпомага изпълнението на споразумението, сключено на 8 септември 2008 г. в Москва и в Тбилиси, както и на споразумението от 12 август 2008 г., в тясно сътрудничество с Организацията на обединените нации и Организацията за сигурност и сътрудничество в Европа (ОССЕ);

         в рамките на посочените по-горе дейности да допринася за изпълнението на политиката на Съюза относно правата на човека и неговия подход в тази област, по-специално по отношение на децата и жените.
   Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   Комитетът по политика и сигурност (наричан по-долу „КПС“) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС, за периода от 1 септември 2010 г. до 31 август 2011 г., е в размер на 700 000 EUR.
   2.   Разходите се управляват в съответствие с процедурите и правилата, приложими към общия бюджет на Съюза.
   3.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Сформиране и състав на екипа
   1.   В рамките на своя мандат и предоставените финансови средства СПЕС отговаря за сформирането на екипа си. Екипът включва експерти по специфични въпроси на политиката съобразно изискванията на мандата. СПЕС своевременно предоставя на Съвета и Комисията актуална информация за състава на своя екип.
   2.   Държавите-членки и институциите на Съюза могат да предлагат командироването на персонал, който да работи със СПЕС. Заплащането на персонала, командирован от държава-членка или институция на Съюза към СПЕС, се поема от съответната държава-членка или институция на Съюза. Експертите, командировани от държавите-членки в генералния секретариат на Съвета, също могат да бъдат командировани към СПЕС. Договорно наетите членове на международния персонал трябва да са граждани на държава-членка.
   3.   Всички командировани служители остават под административното ръководство на изпращащата държава-членка или институция на Съюза, като изпълняват задълженията си и действат в интерес на изпълнението на мандата на СПЕС.
   Член 7
   Привилегии и имунитет на СПЕС и неговия персонал
   Привилегиите, имунитетът и другите гаранции, необходими за изпълнението и безпрепятственото провеждане на мисията на СПЕС и членовете на неговия персонал, се договарят съответно с приемащата страна/приемащите страни. За тази цел държавите-членки и Комисията оказват необходимото съдействие.
   Член 8
   Сигурност на класифицираната информация на ЕС
   СПЕС и членовете на неговия екип спазват принципите и минималните стандарти за сигурност, установени с Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (3), по-специално при работа с класифицирана информация на ЕС.
   Член 9
   Достъп до информация и логистична подкрепа
   1.   Държавите-членки, Комисията и генералният секретариат на Съвета осигуряват достъп на СПЕС до всяка информация от значение за него.
   2.   Делегацията на Съюза и/или държавите-членки, в зависимост от случая, осигуряват логистична подкрепа в региона.
   Член 10
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразно мандата му и обстановката от гледна точка на сигурността в географския регион, за който отговаря, за да гарантира сигурността на целия персонал под неговото пряко ръководство, по-специално чрез:

               а)

               разработване на съобразен със спецификата на мисията план за сигурност въз основа на насоките на генералния секретариат на Съвета, предвиждащ специфични за мисията физически, организационни и процедурни мерки за сигурност, уреждащ управлението на безопасното придвижване на персонала до и в района на мисията, както и управлението на свързани със сигурността инциденти, и включващ план на мисията за действие при извънредни ситуации и за евакуация;

               б)

               гарантиране, че целият персонал, разположен извън Съюза, е застрахован за висок риск съобразно условията в района на мисията;

               в)

               гарантиране, че всички членове на неговия екип, които се разполагат извън Съюза, включително местно наетият персонал, са преминали подходящо обучение за сигурност преди или при пристигането им в района на мисията, въз основа на определената от генералния секретариат на Съвета степен на риск за района на мисията;

               г)

               гарантиране, че са изпълнени всички одобрени препоръки, направени в резултат на извършените редовни оценки на сигурността, и представяне пред ВП, Съвета и Комисията на писмени доклади относно изпълнението на тези препоръки, както и относно други, свързани със сигурността въпроси, в рамките на междинния доклад и доклада за изпълнението на мандата.

         Член 11
   Доклади
   СПЕС представя редовни устни и писмени доклади пред ВП и КПС. При необходимост СПЕС докладва също така пред работните групи на Съвета. Редовните писмени доклади се разпространяват чрез мрежата COREU. По препоръка на ВП или на КПС СПЕС може да представя доклади пред Съвета по външни работи.
   Член 12
   Координация
   1.   СПЕС съдейства за цялостната политическа координация в рамките на Съюза. Той допринася за осигуряване на съгласуваното използване на всички инструменти на Съюза с оглед на постигане на целите на политиката на Съюза. Действията на СПЕС се съгласуват с тези на Комисията, както и с действията на други СПЕС в същия регион, по-специално СПЕС за Южен Кавказ, като се вземат предвид специфичните цели на мандата на последния. СПЕС провежда редовни брифинги за мисиите на държавите-членки и за делегациите на Съюза.
   2.   На място се поддържат тесни връзки с ръководителя на делегацията на Съюза и ръководителите на мисии на държавите-членки. Те полагат всички възможни усилия, за да съдействат на СПЕС при изпълнението на неговия мандат. СПЕС също така осъществява връзка с други участници на международно и регионално равнище, представени на място.
   Член 13
   Преглед
   Изпълнението на настоящото решение и неговата съгласуваност с други действия на Съюза в региона подлежи на редовен преглед. СПЕС представя на ВП, Съвета и Комисията доклад за напредъка в края на февруари 2011 г. и подробен доклад за изпълнението на мандата — в края на своя мандат.
   Член 14
   Влизане в сила
   Настоящото решение влиза в сила в деня на приемането му.

      Съставено в Брюксел на 11 август 2010 година.

            За Съвета

            Председател

         S. VANACKERE

      (1)  ОВ L 259, 27.9.2008 г., стр. 16.

      (2)  ОВ L 46, 23.2.2010 г., стр. 5.

      (3)  ОВ L 101, 11.4.2001 г., стр. 1.


               1.9.2016

               BG

               Официален вестник на Европейския съюз

               C 321/1

         Решение на Европейския омбудсман за приемане на правила за прилагане
   (2016/C 321/01)
   Член 1
   Определения
   За целите на настоящите правила:

               а)

               „институция“ означава институция, орган, служба или агенция на ЕС;

               б)

               „Статут“ означава решението на Европейския парламент относно правилата и общите условия за изпълнение на функциите на омбудсмана (1);

               в)

               „омбудсман“ е лицето, избрано от Европейския парламент в съответствие с член 228 от Договора за функционирането на Европейския съюз;

               г)

               „секретариатът“ включва длъжностните лица и други служители, които подпомагат омбудсмана;

               д)

               „документ“ означава всяко информационно съдържание, независимо от носителя му (хартиен или електронен, или като звукозапис, видеозапис или аудиовизуален запис).

         Член 2
   Получаване на жалби
   2.1.   Омбудсманът приема жалби, подадени в писмена форма на електронен или хартиен носител. Омбудсманът предприема подходящи мерки за подпомагане на лица с увреждания да упражнят правото си за подаване на жалба до омбудсмана.
   2.2.   Жалбоподателят посочва всяка информация в жалбата, която счита за поверителна. Посочването от жалбоподателя на информация като поверителна не е пречка за омбудсмана да съобщи информацията на заинтересуваната институция, за целите на извършване на разследване.
   2.3.   Омбудсманът разглежда всяка петиция, предадена на омбудсмана от Европейския парламент със съгласието на подателя на тази петиция, като жалба.
   2.4.   При определени условия и със съгласието на жалбоподателя, омбудсманът може да отнесе жалбата до друг компетентен орган.
   Член 3
   Първоначално разглеждане на жалбите
   3.1.   Омбудсманът определя дали жалбата е в неговите правомощия и ако е така, дали е допустима в съответствие с член 2 от Статута. Секретариатът може да поиска от жалбоподателя да предостави допълнителна информация или документи, за да може омбудсманът да вземе такова решение.
   3.2.   Ако жалбата е извън правомощията на омбудсмана или е недопустима, омбудсманът прекратява преписката по жалбата.
   3.3.   Омбудсманът решава дали има основания за извършване на разследване по дадена допустима жалба. Ако омбудсманът прецени, че няма основания за извършване на разследване, омбудсманът прекратява преписката по жалбата.
   Член 4
   Дейности за събиране на информация в хода на разследванията
   4.1.   Когато омбудсманът установи основания за започване на разследване, омбудсманът определя кои от твърденията на жалбоподателя попадат в обхвата на разследването.
   4.2.   Омбудсманът може да поиска от заинтересуваната институция да предостави отговор във връзка с тези твърдения. Омбудсманът може също така да поиска от заинтересуваната институция да изложи в отговора си своята гледна точка относно конкретни аспекти на твърденията, както и по конкретни въпроси, породени от жалбата или свързани с нея.
   4.3.   Омбудсманът може да поиска от институцията да изпрати информация или документи на омбудсмана. Омбудсманът може, след консултация със заинтересуваната институция, да разпореди проверка на съответните документи.
   4.4.   Отговорите на институцията по въпросите, посочени в точки 4.2 и 4.3, се предоставят в срока, посочен от омбудсмана, който по принцип не превишава три месеца. Точният срок за предоставяне на отговора следва да бъде разумен, като се има предвид сложността и спешността на разследването. Ако омбудсманът прецени, че разследването е от обществен интерес, срокът за отговор следва да бъде възможно най-кратък в рамките на разумните граници. Ако заинтересуваната институция не е в състояние да предостави отговор на омбудсмана в определения срок, тя прави обосновано искане за удължаване.
   4.5.   Омбудсманът може да поиска от заинтересуваната институция да организира среща с омбудсмана с цел да бъдат изяснени въпросите, попадащи в обхвата на разследването.
   4.6.   Омбудсманът може да поиска от длъжностни лица или други служители на институцията да свидетелстват в съответствие с правилата, определени в Статута. Омбудсманът може да реши свидетелят да даде показания при условия на поверителност.
   4.7.   Омбудсманът може, за целите на извършване на разследването, да поиска от съответната държава членка, посредством нейното постоянно представителство, да предостави информация или документи, свързани с твърденията за лошо управление на дадена институция, в съответствие с правилата, определени в Статута.
   4.8.   Когато институция или държава членка предоставя информация или документи на омбудсмана съгласно точки 4.2, 4.3, 4.5 или 4.7, тя трябва ясно да посочи всяка информация, която счита за поверителна. Омбудсманът не оповестява такава поверителна информация нито пред жалбоподателя, нито пред широката общественост без предварителното съгласие на заинтересуваната институция или на държавата членка.
   4.9.   Ако институцията или държавата членка не окаже на омбудсмана съдействието, описано в точки 4.2, 4.3, 4.5 или 4.7, омбудсманът напомня на заинтересуваната институция или на държавата членка защо това съдействие е необходимо. Ако след обсъждане със заинтересуваната институция или с държавата членка въпросът не може да бъде решен удовлетворително за омбудсмана, омбудсманът уведомява Европейския парламент и иска от него да предприеме действия, които счита за целесъобразни.
   4.10.   Омбудсманът може, за целите на извършване на разследване, да поиска от жалбоподателя или от която и да е трета страна да предостави на омбудсмана информация или документи, или да даде разяснения по информация или документи, предоставени вече на омбудсмана. Омбудсманът може да поиска среща с жалбоподателя с цел изясняване на въпросите, попадащи в обхвата на разследването.
   4.11.   Омбудсманът може да възложи проучвания или експертни доклади, които смята за важни за разследването.
   Член 5
   Предложения за решения
   5.1.   Ако омбудсманът прецени, че по жалбата може да се постигне решение, омбудсманът се стреми да намери решение със заинтересувана институция.
   5.2.   Заинтересуваната институция отговаря на предложението за решение на омбудсмана в посочения срок, който по принцип не надвишава три месеца. Точният срок за предоставяне на отговора следва да бъде разумен, като се има предвид сложността и спешността на разследването. Ако омбудсманът прецени, че разследване е от обществен интерес, срокът за отговор следва да бъде възможно най-кратък в разумните граници. Ако заинтересуваната институция не е в състояние да предостави отговор на омбудсмана в определения срок, тя прави обосновано искане за удължаване.
   5.3.   Омбудсманът предоставя на жалбоподателя копие от предложението за решение и отговора на институцията на това предложение, след като получи отговор от заинтересуваната институция. Жалбоподателят може да изпрати коментари на омбудсмана в едномесечен срок.
   Член 6
   Констатации и препоръки
   6.1.   В хода на разследването омбудсманът може да направи предложения за подобрения във връзка с въпросите, отнасящи се до разследването.
   6.2.   Когато омбудсманът установи, че липсва лошо управление, че е намерено решение или че липсват основания за по-нататъшни разследвания, разследването се прекратява с решение, в което се посочват констатации. Омбудсманът изпраща решението на жалбоподателя и на заинтересуваната институция.
   6.3.   Когато омбудсманът установи случай на лошо управление, омбудсманът отправя подходяща(и) препоръка(и) до заинтересуваната институция в съответствие с член 3, параграф 6 от Статута и отправя искане към заинтересуваната институция да представи становище по препоръката(ите) в срок от три месеца. В становището се посочва дали и, ако да, как институцията е изпълнила или възнамерява да изпълни препоръката(ите). Омбудсманът препраща становището на жалбоподателя, който може да представи коментари по него в едномесечен срок.
   6.4.   Ако омбудсманът узнае, че въпросът, който разследва, е станал предмет на съдебно производство, омбудсманът приключва разследването и уведомява жалбоподателя и институцията.
   Член 7
   Приключване на разследванията при установяване на лошо управление и доклади до Парламента
   7.1.   Омбудсманът, след като извърши анализ на становището на заинтересуваната институция и на евентуалните коментари, представени от жалбоподателя в съответствие с член 6.3 от настоящото решение, може да приключи разследването, като посочи окончателни констатации.
   7.2.   Омбудсманът се отчита редовно пред Европейския парламент за своите разследвания, включително чрез годишен доклад.
   7.3.   Омбудсманът може да представи пред Европейския парламент специален доклад относно всяко разследване, при което омбудсманът установява лошо управление и което според омбудсмана е с голяма значимост за обществото.
   Член 8
   Разследвания по собствена инициатива
   8.1.   Омбудсманът провежда разследвания по собствена инициатива, които счита за обосновани.
   8.2.   Процедурите, приложими за разследванията, предприети в резултат на жалба, се прилагат, доколкото са подходящи, към разследванията по собствена инициатива.
   Член 9
   Процедурни въпроси
   9.1.   Ако омбудсманът прецени за уместно, може да предприеме стъпки, за да гарантира, че жалбата се разглежда приоритетно с оглед на стратегическите цели.
   9.2.   Омбудсманът уведомява жалбоподателя за напредъка по разследването в рамките на необходимото. Ако омбудсманът счита, че е необходимо изясняване заедно с жалбоподателя на даден аспект от отговора на институцията до омбудсмана, може да реши да предостави на жалбоподателя отговора на заинтересуваната институция. Ако омбудсманът реши да постъпи по този начин, може да предостави на жалбоподателя и копие от писмото на омбудсмана до институцията с искане на отговор.
   9.3.   Омбудсманът може да оповестява неповерителната информация за хода на разследването. По-специално, при разследвания от обществен интерес омбудсманът може да оповести писмата, които изпраща на институциите или на държавите членки, както и отговорите на тези писма.
   9.4.   Омбудсманът съхранява документите, получени от институцията или държавата членка по време на разследването и обявени за поверителни от тази институция или държава членка, само докато разследването продължава и срокът за разглеждане на искането за преразглеждане не е изтекъл. Омбудсманът може да поиска от институцията или държавата членка да задържи тези документи за срок от минимум пет години след като бъдат уведомени, че омбудсманът вече не ги съхранява.
   9.5.   Жалбоподателят има право да види преписката на омбудсмана по жалбата, когато отправя искане за преразглеждане съгласно член 10 от настоящото решение, с изключение на документите, обявени за поверителни от институцията, държавата членка или омбудсмана, както и на всяка друга поверителна информация в преписката.
   9.6.   Омбудсманът приема правила за публичен достъп до документите въз основа на Регламент (ЕО) № 1049/2001 (2).
   9.7.   Омбудсманът може, за да се защитят законните интереси на жалбоподателя или на трета страна, да класифицира информацията в дадена жалба или в други документи като поверителна по своя собствена инициатива.
   9.8.   Омбудсманът се справя със злонамерени съобщения и жалби, представляващи злоупотреба с процедурата, в съответствие с насоките, приети от омбудсмана за тази цел.
   9.9.   Омбудсманът може да реши да преустанови разследването по искане на жалбоподателя. Това не е пречка за омбудсмана да започне разследване по собствена инициатива по темата на жалбата.
   9.10.   Омбудсманът може да приключи разследването, ако жалбоподателят не е изпълнил задължението си да предостави съответната поискана информация или поисканите коментари.
   Член 10
   Искания за преразглеждане
   10.1.   Жалбоподателят има право да поиска преразглеждане на решение, взето в съответствие с членове 3.2 и 3.3 от настоящото решение, и на всяка констатация при решение за приключване на разследването с изключение на констатация за лошо управление.
   10.2.   Подробните правила за начина, по който омбудсманът разглежда исканията за преразглеждане, се определят с решение на омбудсмана.
   Член 11
   Възлагане на разглеждане на жалби
   Омбудсманът може да възложи на секретариата части от процедурата за разглеждане на жалби. Секретариатът уведомява жалбоподателя за правото му да поиска от омбудсмана преразглеждане на всяко решение, взето от секретариата.
   Член 12
   Сътрудничество с омбудсмани и сходни органи в държавите членки
   Омбудсманът може да си сътрудничи с омбудсмани и сходни органи в държавите членки, включително чрез Европейската мрежа на омбудсманите.
   Член 13
   Езици
   13.1.   Всяко лице може да пише до омбудсмана на всеки от езиците съгласно Договора за ЕС по всеки въпрос, който е от компетентността на омбудсмана. Омбудсманът изготвя отговора на този език съгласно Договора за ЕС.
   13.2.   Жалбата до омбудсмана може да бъде подадена на всеки от езиците съгласно Договора за ЕС. Омбудсманът кореспондира с жалбоподателя на този език.
   13.3.   При изключителни обстоятелства омбудсманът може да поиска от институциите да предоставят копия на съответните документи на езика на жалбата. При отправяне на такова искане омбудсманът действа пропорционално на нуждите на жалбоподателя и разумно с оглед на ресурсите на институциите.
   Член 14
   Влизане в сила
   14.1.   Омбудсманът отменя правилата за прилагане, приети на 8 юли 2002 г. и изменени на 5 април 2004 г. и 3 декември 2008 г.
   14.2.   Настоящото решение влиза в сила на 1 септември 2016 г. То се прилага за всички разследвания, продължаващи към тази дата, всички разследвания, започнати на тази дата, и всички жалби, по които омбудсманът не е взел още решение към тази дата.
   14.3.   Омбудсманът информира председателя на Европейския парламент за настоящото решение.
   14.4.   Омбудсманът публикува настоящото решение в Официален вестник и на уебсайта на омбудсмана.

      Съставено в Страсбург на 20 юли 2016 година.

         Emily O'REILLY

            Европейски омбудсман

      (1)  Прието от Парламента на 9 март 1994 г. (ОВ L 113, 4.5.1994 г., стр. 15) и изменено с негови решения от 14 март 2002 г. (ОВ L 92, 9.4.2002 г., стр. 13) и 18 юни 2008 г. (ОВ L 189, 17.7.2008 г., стр. 25).

      (2)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 31.5.2001 г., стр. 43).


title: 2014/321/ЕС: Решение на Съвета от 13 май 2014 година за сключването от името на Европейския съюз и неговите държави членки на Протокола към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, за да се вземе предвид присъединяването на Република Хърватия към Европейския съюз

text:
               4.6.2014

               BG

               Официален вестник на Европейския съюз

               L 165/30

         РЕШЕНИЕ НА СЪВЕТА
   от 13 май 2014 година
   за сключването от името на Европейския съюз и неговите държави членки на Протокола към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, за да се вземе предвид присъединяването на Република Хърватия към Европейския съюз

      (2014/321/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 6, буква а), подточка (i) и член 218, параграф 8, втора алинея от него,
   като взе предвид Акта за присъединяване на Република Хърватия, и по-специално член 6, параграф 2, втора алинея от него,
   като взе предвид предложението на Комисията,
   като взе предвид одобрението на Европейския парламент,
   като има предвид, че:

               (1)

               В съответствие с Решение 2014/172/ЕС на Съвета (1) Протоколът към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, за да се вземе предвид присъединяването на Република Хърватия към Европейския съюз („протоколът“) беше подписан, при условие за сключването му.

               (2)

               Сключването на протокола подлежи на отделна процедура по отношение на въпросите, попадащи в компетентността на Европейската общност за атомна енергия.

               (3)

               Протоколът следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Протоколът към Споразумението за стабилизиране и асоцииране между Европейските общности и техните държави членки, от една страна, и Република Черна гора, от друга страна, за да се вземе предвид присъединяването на Република Хърватия към Европейския съюз се одобрява с настоящото от името на Съюза и неговите държави членки. (2)

   Член 2
   Председателят на Съвета се оправомощава да посочи лицето (лицата), упълномощено (и) да депозира, от името на Съюза и неговите държави членки, инструмента за одобрение, предвиден в член 11, параграф 2 от протокола.
   Член 3
   Решението влиза в сила в деня на приемането му.

      Съставено в Брюксел нa 13 май 2014 година.

            За Съвета

            Председател

         E. VENIZELOS

      (1)  ОВ L 93, 28.3.2014 г., стр. 1.

      (2)  Текстът на протокола е публикуван в ОВ L 93, 28.3.2014 г., стр. 2, заедно с решението за подписването му.


title: 2009/70/ЕО, Евратом: Решение на Съвета от 19 януари 2009 година за назначаване на двама членове от Германия в Европейския икономически и социален комитет

text:
               28.1.2009

               BG

               Официален вестник на Европейския съюз

               L 24/13

      РЕШЕНИЕ НА СЪВЕТА

   от 19 януари 2009 година
   за назначаване на двама членове от Германия в Европейския икономически и социален комитет
   (2009/70/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/524/ЕО, Евратом на Съвета от 11 юли 2006 г. за назначаване на членове от Чешката република, Германия, Естония, Испания, Франция, Италия, Латвия, Литва, Люксембург, Унгария, Малта, Австрия, Словения и Словакия в Европейския икономически и социален комитет (1),
   като взе предвид предложението на правителството на Германия,
   като взе предвид становището на Комисията,
   като има предвид, че след смъртта на г-жа Karin ALLEWELDT и след оставката на г-жа Amelie BUNTENBACH се освободиха две места за членове в Европейския икономически и социален комитет,
   РЕШИ:
   Член 1
   Г-жа Gabriela BISCHOFF, Bereichsleiterin Europapolitik im DGB, и г-жа Michaela ROSENBERGER, Vorstandsmitglied Gewerkschaft Nahrung-Genuss-Gaststätten, се назначават за членове на Европейския икономически и социален комитет за остатъка от мандата, а именно до 20 септември 2010 г.
   Член 2
   Настоящото решение поражда действие от датата на приемането му.

      Съставено в Брюксел на 19 януари 2009 година.

            За Съвета

            Председател

         P. GANDALOVIČ

      (1)  ОВ L 207, 28.7.2006 г., стр. 30.


title: Решение (ЕС) 2016/954 на Съвета от 9 юни 2016 година за разрешаване на засилено сътрудничество в областта на компетентността, приложимото право, признаването и изпълнението на решения относно имуществения режим на международните двойки, обхващащо както въпроси, свързани с имуществения режим между съпрузи, така и въпроси, свързани с имуществените последици на регистрираните партньорства

text:
               16.6.2016

               BG

               Официален вестник на Европейския съюз

               L 159/16

         РЕШЕНИЕ (ЕС) 2016/954 НА СЪВЕТА
   от 9 юни 2016 година
   за разрешаване на засилено сътрудничество в областта на компетентността, приложимото право, признаването и изпълнението на решения относно имуществения режим на международните двойки, обхващащо както въпроси, свързани с имуществения режим между съпрузи, така и въпроси, свързани с имуществените последици на регистрираните партньорства
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 329, параграф 1 от него,
   като взе предвид исканията на Кралство Белгия, Република България, Чешката република, Федерална република Германия, Република Гърция, Кралство Испания, Френската република, Република Хърватия, Италианската република, Република Кипър, Великото херцогство Люксембург, Малта, Кралство Нидерландия, Република Австрия, Португалската република, Република Словения, Република Финландия и Кралство Швеция,
   като взе предвид предложението на Комисията,
   като взе предвид одобрението на Европейския парламент (1),
   като има предвид, че:

               (1)

               Съюзът си е поставил за цел да поддържа и развива пространство на свобода, сигурност и правосъдие, в което се гарантира свободното движение на хора. За постепенното създаване на това пространство Съюзът трябва да приеме мерки във връзка със съдебното сътрудничество по гражданскоправни въпроси с трансгранично значение.

               (2)

               По силата на член 81 от Договора за функционирането на Европейския съюз (ДФЕС) тези мерки трябва да включват насърчаване на съвместимостта на нормите, приложими в държавите членки по отношение на стълкновението на закони, включително мерки, свързани със семейното право, които имат трансгранично значение.

               (3)

               На 16 март 2011 г. Комисията прие предложение за регламент на Съвета относно компетентността, приложимото право, признаването и изпълнението на решения по въпроси, свързани с имуществения режим между съпрузи, и предложение за регламент на Съвета относно компетентността, приложимото право, признаването и изпълнението на решения в областта на имуществените последици на регистрираните партньорства.

               (4)

               На заседанието си на 3 декември 2015 г. Съветът стигна до заключението, че няма да бъде възможно да се постигне споразумение в разумен срок от Съюза като цяло за приемането на регламентите.

               (5)

               При тези обстоятелства Малта, Хърватия и Белгия впоследствие отправиха искания до Комисията с писма съответно от 14 декември 2015 г., 15 декември 2015 г. и 17 декември 2015 г., а Германия, Гърция, Испания, Франция, Италия, Люксембург, Португалия, Словения и Швеция — с писма от 18 декември 2015 г., в които посочват, че желаят да установят засилено сътрудничество помежду си в областта на компетентността, приложимото право и признаването и изпълнението на решения в областта на имуществения режим между съпрузи и имуществените последици на регистрираните партньорства и че Комисията следва да представи предложение на Съвета в този смисъл. Чешката република, Нидерландия, България, Австрия и Финландия отправиха идентични искания до Комисията с писма съответно от 28 януари 2016 г., 2 февруари 2016 г., 9 февруари 2016 г., 16 февруари 2016 г. и 26 февруари 2016 г. С писмо на Комисията от 18 март 2016 г. Кипър посочи желанието си да участва в установяването на засилено сътрудничество; Кипър потвърди това желание по време на работата на Съвета. Общо 18 държави членки поискаха такова засилено сътрудничество.

               (6)

               Засиленото сътрудничество следва да предостави ясна и всеобхватна правна рамка в участващите държави членки в областта на имуществения режим на международните двойки, обхващаща както имуществения режим между съпрузи, така и имуществените последици на регистрираните партньорства, да гарантира подходящи решения за гражданите от гледна точка на правната сигурност, предвидимостта и гъвкавостта и да улесни движението на решения и автентични актове между участващите държави членки.

               (7)

               В съответствие с исканията на държавите членки за установяване на засилено сътрудничество, два материалноправни акта следва да осъществяват засиленото сътрудничество — единия относно имуществения режим между съпрузи, а другия относно имуществените последици на регистрираните партньорства. За да бъдат обхванати всички въпроси от засиленото сътрудничество в областта на имуществения режим на международните двойки, както и да се гарантира недискриминацията на гражданите, двата материалноправни акта следва да бъдат приети едновременно.

               (8)

               Условията, определени в член 20 от Договора за Европейския съюз (ДЕС) и в членове 326—329 от ДФЕС, са изпълнени.

               (9)

               Съответната област на засиленото сътрудничество, а именно компетентността, приложимото право, признаването и изпълнението на решения относно имуществения режим на международните двойки, обхващащо както имуществения режим между съпрузи, така и имуществените последици на регистрираните партньорства, е определена в член 81, параграф 2, букви а) и в) и член 81, параграф 3 от ДФЕС като една от областите в обхвата на Договорите. Това не е област от изключителната компетентност на Съюза.

               (10)

               Изискването за крайна мярка в член 20, параграф 2 от ДЕС е изпълнено, тъй като на 3 декември 2015 г. Съветът заключи, че целите на предложените регламенти не могат да бъдат постигнати в разумен срок от Съюза като цяло.

               (11)

               Засиленото сътрудничество в областта на компетентността, приложимото право, признаването и изпълнението на решения относно имуществения режим на международните двойки, обхващащо както имуществения режим между съпрузи, така и имуществените последици на регистрираните партньорства, цели да развие съдебното сътрудничество по гражданскоправни въпроси с трансгранично значение въз основа на взаимното признаване на решения и да осигури съвместимостта на правилата, приложими в държавите членки по отношение на стълкновението на закони. По този начин то благоприятства осъществяването на целите на Съюза, защитава неговите интереси и засилва процеса на интеграция, както е предвидено в член 20, параграф 1 от ДЕС.

               (12)

               Засиленото сътрудничество в областта на компетентността, приложимото право, признаването и изпълнението на решения относно имуществения режим на международните двойки, обхващащо както имуществения режим между съпрузи, така и имуществените последици на регистрираните партньорства, е в съответствие с Договорите и с правото на Съюза и не засяга вътрешния пазар и икономическото, социално и териториално сближаване. То не представлява пречка, нито дискриминация спрямо търговията между държавите членки, нито предизвиква нарушения на конкуренцията между тях.

               (13)

               По-конкретно засиленото сътрудничество в областта на компетентността, приложимото право, признаването и изпълнението на решения относно имуществения режим на международните двойки, обхващащо както имуществения режим между съпрузи, така и имуществените последици на регистрираните партньорства, е в съответствие с правото на Съюза в областта на съдебното сътрудничество по гражданскоправни въпроси, тъй като засиленото сътрудничество не засяга достиженията на правото на ЕС в тази област.

               (14)

               Засиленото сътрудничество в областта на компетентността, приложимото право, признаването и изпълнението на решения относно имуществения режим на международните двойки, обхващащо както имуществения режим между съпрузи, така и имуществените последици на регистрираните партньорства, зачита компетентността, правата и задълженията на тези държави членки, които не участват в него. Общите норми за компетентността, стълкновението на закони и признаването и изпълнението в участващите държави членки не засягат нормите на неучастващите държави членки. Съдилищата на неучастващите държави членки ще продължат да прилагат вътрешноправните разпоредби на тези държави при определянето на компетентността и приложимото право и при признаването и изпълнението на решения относно имуществения режим на международните двойки, обхващащ както имуществения режим между съпрузи, така и имуществените последици на регистрираните партньорства.

               (15)

               Настоящото решение зачита принципите, залегнали в Хартата на основните права на Европейския съюз, и по-специално тези в членове 9 и 21 от нея.

               (16)

               Засиленото сътрудничество в областта на компетентността, приложимото право, признаването и изпълнението на решения относно имуществения режим на международните двойки, обхващащо както имуществения режим между съпрузи, така и имуществените последици на регистрираните партньорства, е отворено по всяко време за всички държави членки в съответствие с член 328 от ДФЕС,

         ПРИЕ НАСТОЯЩОТО РЕШЕНИЕ:
   Член 1
   Разрешава се на Кралство Белгия, Република България, Чешката република, Федерална република Германия, Република Гърция, Кралство Испания, Френската република, Република Хърватия, Италианската република, Република Кипър, Великото херцогство Люксембург, Малта, Кралство Нидерландия, Република Австрия, Португалската република, Република Словения, Република Финландия и Кралство Швеция да установят засилено сътрудничество помежду си в областта на компетентността, приложимото право, признаването и изпълнението на решения относно имуществения режим на международните двойки, обхващащо както имуществения режим между съпрузи, така и имуществените последици на регистрираните партньорства, чрез прилагане на съответните разпоредби на Договорите.
   Член 2
   Настоящото решение влиза в сила в деня на приемането му.

      Съставено в Люксембург на 9 юни 2016 година.

            За Съвета

            Председател

         G.A. VAN DER STEUR

      (1)  Одобрение от 7 юни 2016 г. (все още непубликувано в Официален вестник).


title: Решение (ЕС) 2017/1372 на Европейския парламент и на Съвета от 14 юли 2017 година за мобилизиране на средства от Европейския фонд за приспособяване към глобализацията във връзка със заявление на Испания — EGF/2017/001 ES/Castilla y León — добив на суровини

text:
               25.7.2017

               BG

               Официален вестник на Европейския съюз

               L 193/2

         РЕШЕНИЕ (ЕС) 2017/1372 НА ЕВРОПЕЙСКИЯ ПАРЛАМЕНТ И НА СЪВЕТА
   от 14 юли 2017 година
   за мобилизиране на средства от Европейския фонд за приспособяване към глобализацията във връзка със заявление на Испания — EGF/2017/001 ES/Castilla y León — добив на суровини
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) има за цел да осигурява подкрепа за съкратените работници и самостоятелно заетите лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и да подпомага тяхната реинтеграция на пазара на труда.

               (2)

               В съответствие с предвиденото в член 12 от Регламент (ЕС, Евратом) № 1311/2013 на Съвета (3) ЕФПГ не може да надхвърля максимален годишен размер от 150 милиона евро (по цени от 2011 г.).

               (3)

               На 20 януари 2017 г. Испания подаде заявление за мобилизиране на средства от ЕФПГ във връзка с извършените съкращения в икономическия отрасъл от разделение 5 по Статистическата класификация на икономическите дейности в Европейската общност (NACE) Rev. 2 („Добив на каменни и лигнитни въглища“) в областта Кастилия и Леон в Испания. То беше допълнено с още информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)

               В съответствие с член 6, параграф 2 от Регламент (ЕС) № 1309/2013 Испания реши да предостави съфинансирани от ЕФПГ персонализирани услуги, и за 125 млади хора, които не работят и не са ангажирани в никаква форма на образование или обучение (NEET).

               (5)

               В съответствие с член 4, параграф 2 от Регламент (ЕС) № 1309/2013 заявлението на Испания се счита за допустимо, тъй като съкращенията имат сериозно отражение върху заетостта и местната икономика.

               (6)

               Поради това, за да бъде удовлетворено подаденото от Испания заявление, следва да бъдат мобилизирани средства за предоставяне на финансово участие от ЕФПГ в размер на 1 002 264 EUR.

               (7)

               С цел да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2017 година от Европейския фонд за приспособяване към глобализацията се мобилизират средства за предоставяне на сумата от 1 002 264 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение влиза в сила в деня на публикуването му в Официален вестник на Европейския съюз.

   То се прилага от 14 юли 2017 година.

      Съставено в Брюксел на 14 юли 2017 година.

            За Европейския парламент

            Председател

         A. TAJANI

            За Съвета

            Председател

         T. TÕNISTE

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: Решение на Надзорния орган на ЕАСТ № 30/07/COL от 19 февруари 2007 година относно норвежката национална програма за контрол на болестта скрейпи и допълнителните гаранции, засягащи търговията в рамките на Общността и вноса в Норвегия

text:
               24.5.2007

               BG

               Официален вестник на Европейския съюз

               L 132/42

      РЕШЕНИЕ НА НАДЗОРНИЯ ОРГАН НА ЕАСТ
   № 30/07/COL
   от 19 февруари 2007 година
   относно норвежката национална програма за контрол на болестта скрейпи и допълнителните гаранции, засягащи търговията в рамките на Общността и вноса в Норвегия
   НАДЗОРНИЯТ ОРГАН НА ЕАСТ,
   КАТО ВЗЕ ПРЕДВИД Споразумението за Европейското икономическо пространство (ЕИП), и по-специално член 109 и Протокол 1 от него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) от него и Протокол 1 към него,
   КАТО ВЗЕ ПРЕДВИД акта, посочен в точка 7.1.12 от глава I от приложение I към Споразумението за ЕИП, Регламент (ЕО) № 999/2001 на Европейския парламент и на Съвета от 22 май 2001 година относно определяне на правила за превенция, контрол и ликвидиране на някои трансмисивни спонгиформни енцефалопатии (1), изменен и адаптиран към Споразумението за ЕИП с Протокол 1 към него,
   КАТО ВЗЕ ПРЕДВИД акта, посочен в точка 7.2.27 от глава I от приложение I към Споразумението за ЕИП, Регламент (EО) № 546/2006 на Комисията от 31 март 2006 година относно прилагане на Регламент (ЕО) № 999/2001 на Европейския парламент и на Съвета по отношение на националните програми за контрол на болестта скрейпи и допълнителни гаранции и дерогиране от някои изисквания на Решение 2003/100/ЕО и за отмяна на Регламент (ЕО) № 1874/2003 (2), адаптиран към Споразумението за ЕИП с Протокол 1 към него,
   КАТО ВЗЕ ПРЕДВИД Решение № 21/07/COL на Надзорния орган на ЕАСТ от 14 февруари 2007 година, с което компетентният член на колегията е инструктиран да приеме решението относно норвежката национална програма за контрол на болестта скрейпи и допълнителните гаранции, засягащи търговията в рамките на Общността и вноса в Норвегия, ако проекторешението е в съответствие с мнението на Ветеринарния комитет на ЕАСТ (EVC),
   КАТО ИМА ПРЕДВИД, ЧЕ Регламент (ЕО) № 999/2001 предвижда одобряването на национални програми за контрол на болестта скрейпи в държавите от ЕАСТ, членки на ЕИП, ако те отговарят на определени критерии, установени в посочения регламент,
   КАТО ИМА ПРЕДВИД, ЧЕ Регламент (ЕО) № 546/2006 предвижда определянето на допълнителни гаранции за търговията в рамките на Общността и официални ограничения за движение спрямо стопанствата, държащи дребен рогат добитък с местоназначение към държавите от ЕАСТ, членки на ЕИП, с одобрени от Надзорния орган на ЕАСТ национални програми за контрол върху болестта скрейпи,
   КАТО ИМА ПРЕДВИД, ЧЕ с писмо от 14 февруари 2006 г., Норвегия представи национална програма за контрол на болестта скрейпи на Надзорния орган на ЕАСТ, и че на 20 ноември 2006 г., вследствие на дискусиите от „пакетната“ среща в Осло, няколко промени в програмата, както и подробна информация, уточняваща нейния обхват, бяха представени на Надзорния орган на ЕАСТ,
   КАТО ИМА ПРЕДВИД, ЧЕ Надзорният орган на ЕАСТ, в тясно сътрудничество с Европейската комисия, проучи предложената норвежка национална програма за контрол на болестта скрейпи и това проучване показа, че тя покрива изискванията за одобрение,
   КАТО ИМА ПРЕДВИД, ЧЕ следователно е целесъобразно да се предвиди приемането на националната програма за контрол на болестта скрейпи, внесена от Норвегия в съответствие с Регламент (ЕО) № 999/2001 и Регламент (ЕО) № 546/2006,
   КАТО ИМА ПРЕДВИД, ЧЕ предвидените мерки в настоящото решение са в съответствие със становището на Ветеринарния комитет на ЕАСТ, подпомагащ Надзорния орган на ЕАСТ,
   ПРИЕ НАСТОЯЩОТО РЕШЕНИЕ:

               1)

               Норвежката национална програма за контрол на болестта скрейпи и допълнителните гаранции, засягащи търговията в рамките на Общността и вноса в Норвегия, представени на 14 февруари 2006 г. и на 20 ноември 2006 г., са одобрени с настоящото.

               2)

               Съгласно член 109, параграф 2 от Споразумението за ЕИП Надзорният орган на ЕАСТ ще препрати до Европейската комисия норвежката национална програма за контрол на болестта скрейпи и допълнителните гаранции, засягащи търговията в рамките на Общността и вноса в Норвегия и направените поправки към тях.

               3)

               Настоящото решение влиза в сила на 19 февруари 2007 година.

               4)

               Настоящото решение е автентично на английски език.

      Съставено в Брюксел на 19 февруари 2007 година.

            За Надзорния орган на ЕАСТ

         Bjørn T. GRYDELAND

            Председател

         Niels FENGER

            Директор

      (1)  OВ L 147, 31.5.2001 г., стр. 1.

      (2)  OВ L 94, 1.4.2006 г., стр. 28.


title: Решение на Съвета от 30 ноември 1987 година относно приемане от Общността на приложение Е.3 към Международната конвенция за опростяване и хармонизиране на митническите процедури

text:
Важна правна забележка

|

31987D0594

Официален вестник n° L 362 , 22/12/1987 стр. 0008 - 0021 специално финландско издание: глава 11 том 13 стр. 0102  специално шведско издание: глава 11 том 13 стр. 0102  специално чешко издание глава 02 том 02 стр. 407  - 420 специално испанско издание глава 02 том 02 стр. 407  - 420 специално унгарско издание глава 02 том 02 стр. 407  - 420 специално литвийско издание глава 02 том 02 стр. 407  - 420 LV.ES глава 02 том 02 стр. 407  - 420 MT.ES глава 02 том 02 стр. 407  - 420 PL.ES глава 02 том 02 стр. 407  - 420 SK.ES глава 02 том 02 стр. 407  - 420 специално словенско издание глава 02 том 02 стр. 407  - 420

		19871130Решение на Съветаот 30 ноември 1987 годинаотносно приемане от Общността на приложение Е.3 към Международната конвенция за опростяване и хармонизиране на митническите процедури(87/594/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 28, 43, 113 и 235 от него,като взе предвид предложението на Комисията,като взе предвид становището на Европейския парламент [1],като има предвид, че с Решение 75/199/ЕИО [2] Общността сключи Международната конвенция за опростяване и хармонизиране на митническите процедури;като има предвид, че приемането на приложения към тази конвенция ефективно допринася за опростяване и развитие на международната търговия;като има предвид, че приложение Е.3 относно митнически улеснения, приложими за пътници, може да бъде прието от Общността;като има предвид, че такова приемане обаче следва да бъде придружено с известни резерви, вземащи предвид специфичните изисквания на митническия съюз и достигнатия етап в хармонизирането на митническото законодателство,РЕШИ:Член 1Приложение Е.3 към Международната конвенция за опростяване и хармонизиране на митническите процедури относно митнически улеснения, приложими за пътници, се приема по този начин от Общността, подложен на резерва от общ характер и резерви по отношение на стандарти 21, 38 и 44 и препоръчителна практика 45.Текстът на приложението заедно с резервите е приложен към настоящото решение.Член 2Председателят на Съвета определя лицето, упълномощено да нотифицира Генералния секретар на Съвета за митническо сътрудничество за приемането от Общността на приложението, посочено в член 1, предмет на резервите относно този член.Съставено в Брюксел на 30 ноември 1987 година.За СъветаПредседателN. Wilhjelm[1] ОВ С 318, 30.11.1987 г.[2] ОВ 100, 21.4.1975 г., стр. 1.--------------------------------------------------19871130ПРИЛОЖЕНИЕ19871130ПРИЛОЖЕНИЕ Е.3ПРИЛОЖЕНИЕ, СВЪРЗАНО С МИТНИЧЕСКИ УЛЕСНЕНИЯ, ПРИЛОЖИМИ ЗА ПЪТНИЦИВЪВЕДЕНИЕГолямото увеличение на международното пътуване има значителен ефект върху работата на митническите администрации, тъй като пътниците с техните стоки и средства за транспорт трябва да преминават през митнически контрол по време на тяхното придвижване.Това е в интерес както на пътника, така и на органите, свързани с улесняване на движението през необходимия митнически контрол, но в никакъв случай това да не е за сметка на техните отговорности, определени на митниците като защита на фискалните и икономически интереси на страната, предпазващи вноса на забранени артикули и представляващи други митнически нарушения.Настоящото приложение осигурява това, което се смята за минимални улеснения за пътници, и в този контекст особено внимание се отделя на препоръката, направена в член 2 от конвенцията.Настоящото приложение е свързано с митническите улеснения, приложими за всички пътници, независимо дали не са местни лица или са местни лица, връщащи се в страната си, независимо от вида, на техния транспорт и стоките, пренасяни от такива пътници, независимо от тяхната личност, техния багаж или от вида транспорт. То също се прилага за техните частни транспортни средства (моторни пътни средства, лодки и самолети).Приложението се прилага също за работници, които живеят в една страна, но работят в друга, за членове на екипажи и други лица, пресичащи границата често. Въпреки това тези видове пътници могат да бъдат изключени от ползването на някои улеснения.Приложението не се прилага за различен контрол, извършвани понякога от митниците за други органи, като имиграционен и фитосанитарен контрол. Приложението не обхваща случаите на лица, които променят пребиваването си от една страна в друга.ДЕФИНИЦИИЗа целите на настоящото приложение:а) терминът "пътник" означава:1. всяко лице, което временно влиза на територията на една страна, в която обикновено не живее ("неместно лице"); и2. всяко лице, което се връща на територията на страната, в която обикновено живее, след като е било временно в чужбина ("местно лице, което се връща в страната си").ЗабележкаЕдно лице може да бъде третирано като обикновено живеещо в една страна, ако главно или постоянно живее в тази страна. Обаче мястото, където едно лице обикновено живее, се определя в съответствие с националното законодателство;б) терминът "частни транспортни средства" означава пътни моторни средства (включително мотоциклети) и каравани, лодки и самолети, заедно с техните резервни части и нормални аксесоари и оборудване, внасяни или изнасяни изключително за лична употреба от лице, заето или не с транспорт на хора срещу заплащане или индустриален или търговски транспорт на стоки, срещу заплащане или не;в) терминът "лични вещи" означава всички артикули (нови или употребявани), които един пътник може разумно да нуждае за ползване по време на пътуването, вземайки предвид всички обстоятелства на пътуването, с изключение на каквито и да било стоки, внасяни или изнасяни с търговски цели;г) терминът "вносни мита и такси" означава митни сборове и всички други мита, такси, задължения или други налози, които се събират или са свързани с вноса на стоки, с изключение на задължения и налози, които са ограничени по размер до приблизителните разходи за направеното обслужване;д) терминът "износни мита и такси" означава митни сборове и всички други мита, такси, задължения или други налози, които се събират или са свързани с вноса на стоки, с изключение на задължения и налози, които са ограничени по размер до приблизителните разходи за направеното обслужване;е) терминът "временно допускане" означава митническа процедура, при която някои стоки могат да бъдат внасяни на митническа територия, условно освободени от плащане на вносни мита и такси; такива стоки трябва да се внасят с определена цел и трябва да са предназначени за реекспорт в определен период от време и без да са претърпели каквито и да било промени, освен нормално обезценяване, дължащо се на използването на стоките;ж) терминът "гаранция" означава това, което гарантира удовлетворението на митниците, че задължението към митниците ще бъде изпълнено;з) терминът "митнически контрол" означава мерки, прилагани за осигуряване на прилагането на законовите, подзаконовите и административните разпоредби, които митниците са отговорни да прилагат.ПРИНЦИПИ1. СтандартМитническите улеснения, прилагани за пътници, да бъдат уредени съгласно разпоредбите на настоящото приложение.2. СтандартНационалното законодателство уточнява условията, които трябва да се спазват, и митническите формалности, които трябва да се извършват при проверка на стоките на пътниците и транспортните средства за лична употреба.ОБЩИ РАЗПОРЕДБИ3. СтандартМитническите органи определят митническите служби, на които митническите формалности, свързани с пътниците, могат да се провеждат. При определяне на мястото, компетенцията и часовете за работа на такива служби факторите, които трябва да се имат предвид, ще включват географското положение и обема на пътническия трафик.Забележки1. Такива митнически служби могат да се намират или на границата, или вътре в страната (т.е. на летище или магистрала).2. В някои случаи пътниците може да имат възможност да извършат всички необходими митнически формалности на международни влакове, фериботи, пътнически кораби и др.3. Друг метод за ускоряване на преминаването на пътници през митнически контрол е извършването на подходящи мерки в страната на заминаване.4. Препоръчителна практикаПри предварителна молба на съответното лице и по причини, смятани за валидни от митническите органи, те, дотолкова, доколкото тяхната административна организация допуска, ще разрешават митнически формалности, прилагани за пътници, да се извършват на места, различни от митническите служби, избрани за тази цел; всички разходи, които могат да възникнат, могат да бъдат за сметка на въпросните лица.5. СтандартГлавните митнически служби в които митнически формалности, прилагащи се за пътници, могат да бъдат извършвани, ще бъдат отворени 24 часа на ден, където нуждите на трафика са основателни или, ако това е необходимо, в определени часове през които пътниците могат да се очакват да влязат или напуснат страната.6. Препоръчителна практикаКато има предвид съответните митнически служби са разположени на обща граница, митническите органи на съответните страни ще съпоставят компетентността и работните часове на тези служби.ЗабележкаВ някои случаи съвместен контрол се извършва на общите граници с митнически служби на съответните страни, създадени на същото място, и понякога в същата сграда.7. СтандартБез да накърнява правото им да прилагат пълен митнически контрол на всички пътници, митническите органи нормално ще прилагат такъв контрол само на селективна или примерна основа.8. СтандартПерсонални проверки на пътници за митнически цели ще се извършват само в изключителни случаи и когато има разумна основа за подозрение за контрабанда или други нарушения.9. СтандартНа пътници, влизащи или напускащи страната с пътни превозни средства или влак, ще им бъде разрешено да осъществяват всички необходими митнически формалности, без фактически да напускат транспортните средства, с които те пътуват.10. Препоръчителна практикаНа главните международни летища двуканалната система, както е очертана в допълнение I към настоящото приложение, ще бъде използвана за вътрешна проверка на пътниците и техния багаж.11. Препоръчителна практикаНа подходящи международни пристанища, главно тези, използвани от пътнически плавателни съдове за кратки морски пътувания (такива като редовните фериботни услуги), двуканалната система, очертана в допълнение II към настоящото приложение, ще бъде използвана за вътрешни проверки на пътниците, техния багаж и техните пътни превозни средства за частно ползване.12. СтандартМитническите улеснения, предоставени с настоящото приложение, ще се прилагат за пътници, независимо от тяхното гражданство/националност.13. Препоръчителна практикаНезависимо от използвания транспорт, няма да се изисква списък на пътниците или списък на придружаващия ги багаж за митнически цели.ЗабележкаТази разпоредба не пречи на митниците да изискват информация, отнасяща се до броя на пътниците, пристигащи или заминаващи с определен вид транспорт.14. СтандартНа пътниците се разрешава да правят устна декларация по отношение на стоките, които ги придружават. Обаче митниците могат да изискват писмена декларация за стоките, пренасяни от пътниците, които представляват внос или износ с търговска същност, или които по количество надвишават лимитите, посочени в националното законодателство.ЗабележкаПисмената декларация, предвидена в този стандарт, може да бъде декларацията, обикновено изисквана при освобождаване на стоки за домашно ползване или опростена стокова декларация. Митниците могат да изискват като алтернатива издаването на търговска фактура или друг митнически документ.15. СтандартСтоки, пренасяни от пътници, ще се съхраняват или пазят при условия, предписани от митническите органи, докато се прилагат съответните митнически процедури, реекспорт или други действия в съответствие с националното законодателство в следните случаи:- по молба на пътника,- когато стоките на могат да бъдат проверени незабавно,- където другата разпоредба на настоящото приложение не се прилага за тези стоки.16. СтандартНепридружаван багаж (т.е. багаж, пристигащ или заминаващ преди или след пътника) ще бъде проверяван съгласно процедурите, прилагани за придружаван багаж или съгласно други опростени митнически процедури.Забележки1. Допускането с освобождаване от вносни мита и такси, прилагано за стоки, различни от такива с лично приложение, съдържащи се в придружаван багаж, не се прилага непременно за такива стоки, съдържащи се в непридружаван багаж.2. Като има предвид допускането с освобождаване от вносни мита и такси по отношение на пътнически непридружаван багаж, митническите органи могат да изискват потвърждение, че въпросният пътник фактически пристига от чужбина.3. Разпоредбите, съдържащи се в допълнение III към настоящото приложение, могат да осигуряват полезно ръководство в митническото обработване на регистриран багаж, возен от влак.17. СтандартТрябва да се установят разпоредби за проверка на пътнически, непридружаван багаж от лице, различно от пътника.18. Препоръчителна практикаСистема от еднакво за всички облагане с единна ставка следва да се прилага за стоки, декларирани за домашна употреба при улеснения, прилагани за пътници, при условие че вносът е с нетърговски характер и че общата стойност или количество на стоките не надминава количествата, предвидени в националното законодателство. Системата за еднакво облагане с единна ставка:- следва да определя стойността, която покрива всички видове вносни мита и такси,- следва да не лишава стоките от предимството да ползват каквито и да било безмитни улеснения, които те могат да ползват,- следва да дава възможност стоки да могат, ако пътникът желае, да се облагат по техните съответни стойности с вносни мита и такси, в които случаи обаче митническите органи могат да изискват всички подлежащи на облагане с мита и такси стоки да бъдат облагани така, и- следва да ръководи възможността за митническите органи да определят специални стойности стоки с високо мито или даже да освобождават някои стоки от предимствата на системата за еднакво облагане с единна ставка.ЗабележкаЕдин внос обикновено се смята с нетърговски характер, когато той е случаен и се състои само от стоки за лична употреба или консумация от пътника или неговото семейство, или да е деклариран от пътника като подаръци в страната и да не предполагат по природа или количество, че те са внесени с търговски цели.РАЗПОРЕДБИ, СВЪРЗАНИ С ПРИЕМАНЕа) Неместни лица19. СтандартНа вещите с лично приложение на неместни лица ще се дава временно допускане. С изключение на стоки, които носят в себе си висока стойност на вносни мита и такси, такива лични вещи ще бъдат допускани, без да се изискват всякакви документи или гаранции.20. СтандартВ допълнение към дрехи, тоалетни принадлежности и други артикули, очевидно от личен характер, следните стоки конкретно ще се смятат за лични:- лични бижута,- фотоапарати и камери заедно с разумно количество от филми и аксесоари за тях,- преносими фотоапарати и видеокамери и аксесоари за тях заедно с разумни количества ленти и аксесоари,- бинокли,- преносими музикални инструменти,- преносими грамофони със записи,- портативни записващи и възпроизвеждащи магнетофони (включително детектори) с плочи,- портативни радиоприемници,- портативни телевизионни приемници,- портативни пишещи машини,- портативни калкулатори,- детски колички,- колички за инвалиди,- спортна екипировка, като палатки и друго къмпинг оборудване, рибарски принадлежности, алпинистко оборудване, спортни пистолети с амуниции, велосипеди без мотори, канута или каяци, не по-дълги от 5,5 m, ски, тенис ракети.21. СтандартВ допълнение към стоките за консумация, разрешени за внос без мита и такси в определени количествени лимити, на неместните лица ще се разрешава да внасят без мита и такси стоки с нетърговска цел на обща стойност от 75 СПТ (специални права на тираж). По-малки количества могат да бъдат определяни за лица под 15-годишна възраст или за лица, които пресичат границата често.Забележки1. Облекченията, давани с този стандарт, могат да бъдат предмет на условие, че стоките ще бъдат за лична употреба или консумация от пътника или неговото семейство или ще се декларират от пътника като подаръци в страната, и че те могат да се носят в неговия придружаван багаж, от негов човек или в неговия ръчен багаж.2. Неместни лица, които само минават през страната, могат да получават по-големи улеснения.22. СтандартКоличествата тютюневи изделия, вино, концентрати и парфюми, разрешени за внос без вносни мита и такси от неместни лица са следните:а) 200 къса цигари или 50 пури, или 250 g тютюн, или асортимент от тези продукти с общо тегло, непревишаващо 250 g;б) 2 l вино и 1 l концентрат;в) 1/4 l тоалетна вода и 50 g парфюм.Облекченията, давани по отношение на тютюневите стоки и алкохолните напитки, може обаче да бъдат ограничени за лица, които са достигнали определена възраст и може да не ги ползват, или да се дават ограничени количества само за лица, които пресичат границата често (т.е. лица, живеещи близо до границата, работници, които живеят в една страна, но работят в друга, професионални шофьори и членове на екипажи в международния транспорт).ЗабележкаОблекченията, давани с този стандарт, могат да бъдат предмет на условие, че стоките ще бъдат за лична консумация от пътника или неговото семейство или ще се декларират от пътника като подаръци в страната и че те могат да се носят в неговия придружаван багаж от негов човек или в неговия ръчен багаж.23. СтандартКато има предвид, че е необходимо да се прави декларация за временно допускане за лични вещи на неместно лице, размерът на гаранцията, която ще се внася, не трябва да надминава размера на начисляваните вносни мита и такси.24. Препоръчителна практикаДоговарящите се страни по Митническата конвенция АТА за временен внос на стоки (Брюксел, 6 декември 1961 г.) ще примат карнети АТА вместо национални митнически документи и като гаранция за плащане на вносните мита и такси.25. СтандартКато има предвид, че е необходимо да се прави декларация за временно допускане на лични вещи на неместно лице, времето за временно допускане ще бъде фиксирано, с оглед престоя на пътника в страната, при условие че не се надвишава времето за престой по националното законодателство.26. СтандартПо молба на пътника и по причини, считани за законни от митническите органи, последният може да удължи определения първоначално период на временното допускане.27. СтандартЩе бъдат предвидени разпоредби за стоки на временно допускане за реекспорт през митническа служба, различна от тази, през която са внесени.28. СтандартНа неместни лица ще се разрешава временно допускане по отношение на техните средства за транспорт за частно ползване.ЗабележкаВременно допускане може също да се разрешава по отношение на животни и немоторни превозни средства, използвани за транспорт от неместни лица.29. СтандартГориво, носено в нормални резервоари на транспортни средства, ще бъде допускано свободно без вносни мита и такси.30. СтандартОблекченията, давани по отношение на транспортните средства за частно ползване, ще се прилагат независимо дали транспортните средства са собственост на неместни лица или наети или взети на заем от тях, и независимо от това дали те пристигат със, преди или след пътника.31. Препоръчителна практикаМитническите органи няма ди изискват нито митнически документ, нито гаранция за временно допускане на превозни средства за частно ползване на неместни лица.32. Препоръчителна практикаКато има предвид митнически документи или гаранции се изискват за временно допускане на превозни средства за частно ползване митническите органи ще приемат стандартните национални документи и гаранции, както са изложени, например, в Митническата конвенция АТА за временен внос на стоки (Брюксел, 6 декември 1961 г.), Нюйоркската митническа конвенция за временен внос на частни пътни превозни средства ( 4 юни 1954 г.) и Митническата конвенция за временен внос за частно ползване на самолети и лодки за забавление ( 18 май 1956 г.).33. СтандартОбщото ограничение за време за временно допускане на транспорт за частно ползване не може да бъде по-малко от шест месеца.34. СтандартПо молба на пътника и по причини, считани за законни от митническите органи, последният може да удължи определения първоначално период на временното допускане.35. СтандартВсички резервни части, необходими за ремонт на временно внесено превозно средство, ще получават разрешение за временно допускане.36. Препоръчителна практикаВ съответствие с условията, заложени в националното законодателство, митническите органи няма да изискват реекспорт на превозните средства за лична употреба или личните вещи на неместни лица, които са били сериозно повредени или разрушени при инцидент или форсмажорни обстоятелства.б) Завръщащи се местни лица в техните страни37. СтандартНа връщащите се местни лица ще им бъде разрешено повторно да внесат без вносни мита и такси всички артикули, които те са взели със себе си по време на заминаването им от страната и които са били в свободно обращение в тази страна.38. СтандартВ допълнение към стоките за консумация, които са разрешени за внос без вносни мита и такси в определени количествени лимити, на връщащите се местни лица е разрешено да внесат без вносни мита и такси стоки с точна определен нетърговски характер на обща максимална стойност от 75 СПТ. По-ниско количество може да бъде определено за лица под 15 години или за лица, които чисто преминават границата.ЗабележкаОблекченията, давани с този стандарт, могат да бъдат предмет на условие, че стоките ще бъдат за лична употреба или консумация от пътника или неговото семейство или ще се декларират от пътника като подаръци в страната и че те могат да се носят в неговия придружаван багаж от негов човек или в неговия ръчен багаж.39. СтандартКоличествата тютюневи изделия, вино, концентрати и парфюми, разрешени за внос без вносни мита и такси от неместни лица, са следните:а) 200 къса цигари или 50 пури, или 250 g тютюн, или асортимент от тези продукти с общо тегло, непревишаващо 250 g;б) 2 l вино и 1 l концентрат;в) 1/4 l тоалетна вода и 50 g парфюм.Облекченията, давани по отношение на тютюневите стоки и алкохолните напитки, може обаче да бъдат ограничени за лица, които са достигнали определена възраст и може да не ги ползват, или да се дават ограничени количества само за лица, които пресичат границата често (т.е. лица, живеещи близо до границата, работници, които живеят в една страна, но работят в друга, професионални шофьори и членове на екипажи в международния транспорт).ЗабележкаОблекченията, давани с този стандарт, могат да бъдат предмет на условие, че стоките ще бъдат за лична консумация от пътника или неговото семейство или ще се декларират от пътника като подаръци в страната, и че те могат да се носят в неговия придружаван багаж, от негов човек или в неговия ръчен багаж.РАЗПОРЕДБИ, СВЪРЗАНИ СЪС ЗАМИНАВАНЕ40. СтандартМитническите формалности, приложими за заминаващи пътници, ще бъдат толкова опростени, колкото е възможно, и ще бъдат премахнати, когато това е възможно.ЗабележкаМитнически формалности могат да бъдат необходими, например, за получаване на освобождаване от или повторно плащане на международни мита и такси.41. СтандартНа пътниците ще се разрешава износ на стоки за търговски цели, подчинени на съответствие с необходимите формалности и плащане на всички облагаеми мита и такси.42. СтандартПо молба на местните лица, напускащи страната, митническите органи ще извършват необходимите мерки за идентификация по отношение на определени стоки, където свободното повторно внасяне на тези стоки ще бъде улеснено по този начин.ЗабележкаОбичайните мерки, вземани в това отношение, се състоят в отбелязване на особеностите, необходими за осигуряване на идентификация чрез написване на описание на стоките или марките, номерата или други индикации, постоянно означени върху тях, или чрез фиксиране на митнически идентификационни марки и печати.43. СтандартПрилагането на временни процедури при износ със съответни митнически документи по отношение на личните вещи и частен транспорт за местни лица, напускащи страната, ще се изисква само в изключителни случаи.44. СтандартВсяка гаранция, издадена от неместни лица по отношение на стоки, допуснати на временна основа, ще бъде освободена в момента, когато стоките са реекспортирани независимо от митническата служба, през която е станал реекспортът.45. Препоръчителна практикаАко гаранцията е направена като депозит в брой, ще се установи разпоредба тя да се изплати обратно в службата на реекспорта, дори ако стоките не са внесени през тази служба.ТРАНЗИТНИ ПЪТНИЦИ46. СтандартТранзитни пътници, които не напускат транзитната зона, няма да се изисква да преминават през митнически контрол.ЗабележкаТази разпоредба не лишава митниците от възможността да поддържат общ надзор върху транзитните зони и от предприемане на всякакво необходимо действие, когато има подозрение за митническо нарушение.ИНФОРМАЦИЯ, ОТНАСЯЩА СЕ ДО МИТНИЧЕСКИТЕ УЛЕСНЕНИЯ, ПРИЛАГАНИ ЗА ПЪТНИЦИ47. СтандартМитническите органи ще осигуряват достъпна за всяко заинтересовано лице информация, отнасяща се до митническите улеснения, прилагани за пътници.48. СтандартИнформация, отнасяща се до освобождаване от мита и такси, давана на пътници, и митническите формалности, които трябва да бъдат извършени, ще се предоставя на пътници по тяхна молба, преди напускане на собствената им страна или, ако е възможно, по време на пътуването.Забележка1. Такава информация може да бъде достъпна за пътници на кораби, самолети или международни влакове.2. Такава информация може също да бъде достъпна за пътници под формата на брошури и може да бъде предоставяна на подходящи места при пристигане и заминаване.49. Препоръчителна практикаИнформация, отнасяща се до митническите улеснения, прилагани за пътници, ще бъде отпечатвана на официалния език или езици на съответната страна и на всеки друг език, считан за полезен.--------------------------------------------------19871130ДОПЪЛНЕНИЕ IРазпоредби, отнасящи се за двуканалната система за проверка на пътници и техния багаж, пристигащи по въздухаДвуканалната или червена/зелена система е опростен митнически контрол, който дава възможност на митническите органи да подобрят потока от пътнически трафик на националните летища и да се справят с повишаващия се брой на пътници, без да намалява ефективността на контрола и без съответно увеличаване на броя на митническия персонал. Не е непременно несъвместимо с прилагането на друг контрол, например, контрол по обмен, освен ако обстоятелствата изискват пълен контрол на всички пътници и техния багаж.Двуканалната система ще функционира, както е изложено по-долу:1. Системата позволява пътниците да избират между два вида канали:а) един (зелен канал) за пътници без стоки или със стоки, освободени от вносни мита и такси, и които не са предмет на вносни забрани или ограничения; иб) друг (червен канал) за други пътници.2. Всеки канал трябва да бъде ясно и характерно маркиран така че изборът между тях да бъде лесно разбран от пътниците. Основната характерна маркировка ще бъде:а) за канала, отнасящ се към 1, буква а), зелен, с формата на правилен осмоъгълник и думите "Нищо за деклариране";б) за канала, отнасящ се към 1, буква б), червен, с формата на квадрат и думите "Стоки за деклариране";В допълнение каналите трябва да се разпознават чрез надпис, включващ думата "Митница".3. Текстовете, отнасящи се до параграф 2, ще бъдат на английски и/или френски и на всеки друг език или езици, считани за полезни по преценка на съответното летище.4. Пътниците трябва да бъдат достатъчно добре информирани за избора между каналите. За тази цел е важно:а) пътниците да бъдат информирани за функционирането на системата и за описанията и количествата от стоки, които те могат да имат, когато използват зеления канал. Това може да бъде направено чрез постери или панели на летището или чрез листовки, достъпни за публиката на летището или разпространявани чрез туристически агенции, въздушни линии и други заинтересовани структури;б) пътят към каналите да бъде ясно обозначен.5. Каналите ще са разположени след зоната за получаване на багажа така че пътниците могат да носят целия свой багаж със себе си, когато избират своя канал. Нещо повече, каналите ще бъдат така изградени, че пътническият поток да преминава от тази зона на летището до изхода възможно най-пряко.6. Разстоянието между залата за получаване на багажа и входа на каналите трябва да бъде достатъчно, за да могат пътниците да решат кой канал да изберат и да минат през този канал, без да създават задръстване.7. Пътници, които са избрали зеления канал, няма да се подлагат на други митнически формалности, освен ако не са подложени на проверка; в червения канал пътниците извършват необходимите митнически формалности.--------------------------------------------------19871130ДОПЪЛНЕНИЕ IIРазпоредби, отнасящи се до двуканалната система за проверка на пътници, техния багаж и техните превозни средства, пристигащи по мореДвуканалната или червено/зелената система е опростен митнически контрол, който може да се използва във връзка с проверката на пътниците, техния багаж и техните превозни средства, пристигащи по море.Системата е практически приложима за контрол на пътници, извършващи кратки морски пътувания, като тези, използващи редовни фериботни услуги. Тя може да помогне в подобряване на потока на пътнически трафик на международните пристанища и при справяне с постоянно увеличаващия се брой на пътници без намаляване на ефективността на митническия контрол и без съответното увеличаване броя на митническия персонал. Не е непременно несъвместимо с прилагането на друг контрол, т.е. контрол по обмен и контрол на международни застраховки на моторни превозни средства, освен ако обстоятелствата не изискват пълен контрол на всички пътници и техния багаж или моторни превозни средства.Двуканалната система ще функционира, както е изложено по-долу:1. Системата ще позволява на пътниците, независимо дали пътуват, или не в своите превозни средства, да избират между двата вида канали;а) един (зелен канал) за пътници без стоки или със стоки, освободени от вносни мита и такси и които не са предмет на вносни забрани или ограничения; иб) друг (червен канал) за други пътници.2. Всеки канал трябва да бъде ясно и характерно маркиран така че изборът между тях да бъде лесно разбран от пътниците. Основната характерна маркировка ще бъде:а) за канала по параграф 1, буква а), зелен, с формата на осмоъгълник и думите "Нищо за деклариране";б) за канала по параграф 1, буква б), червен, с формата на квадрат, и думите "Стоки за деклариране";В допълнение, каналите трябва да се разпознават чрез надпис, включващ думата "Митница".3. Текстовете, отнасящи се до параграф 2, ще бъдат на английски и/или френски и на всеки друг език или езици, считани за необходими.4. В случаи на пътници, пътуващи в своите превозни средства. и където превозните средства се разпределят в съответните пътеки и митническите процедури ще бъдат опростени по този начин, водачът на всяко моторно превозно средство може получи червен или зелен стикер, носещ маркировките, отнасящи се към параграф 2, букви а) и б) и инструктиран да го залепи на предното стъкло на превозното средство:а) зеления стикер, където самото моторно превозно средство и всички стоки, които са в него, включително стоки, принадлежащи на, или пренасяни от пътниците в превозното средство, могат да се пускат без митнически формалности и не са подложени на вносни забрани или ограничения; иб) червения стикер в другите случаи.5. Пътниците могат да бъдат достатъчно информирани да избират между каналите и, където е възможно, между червените и зелени стикери. За целта е важно:а) пътниците да бъдат информирани за функционирането на системата и за описанието и количествата от стоки, които те могат да носят със себе си, когато използват зеления канал. Това може да бъде направено чрез постери или панели на пристанището или чрез листовки, достъпни за публиката на пристанището на качване, на борда на кораба или разпространявани чрез туристически агенции, корабни компании и други заинтересовани структури;б) където червени и зелени стикери, отнасящи се към параграф 4, ще се използват, водачът на всяко превозно средство ще бъде снабден със стикери преди пристигане в определеното пристанище;в) пътят към каналите да бъде ясно обозначен.6. Каналите ще бъдат разположени извън зоната за получаване на багажа така че пътниците да носят целият свой багаж със себе си, когато избират подходящия канал. Нещо повече, каналите ще бъдат така изградени, че пътническият поток към изходите на пристанището да е възможно най-пряк.7. Разстоянието между кораба или зоната за получаване на багажа и входовете към каналите трябва да бъде достатъчно, за да позволява на пътниците да решат кой канал да изберат и да се придвижват в канала, без да причиняват задръствания.8. Пътниците, които са избрали зеления канал, няма да бъдат подлагани на никакви митнически формалности, освен ако не са подложени на проверка; в червения канал пътниците извършват необходимите митнически формалности.9. Система, която включва използването само на една линия, но при която превозните средства, носещи червения стикер или тези, избрани за проверка, се насочват на определена паркинг зона, може да се счита, че задоволява изискванията на двуканалната система.--------------------------------------------------19871130ДОПЪЛНЕНИЕ IIIРазпоредби, отнасящи се до митническото третиране на регистриран багаж, пътуващ с влакЕфикасното и експедитивно предаване на регистриран багаж, пътуващ с влак, може да бъде улеснено чрез прилагането на следните разпоредби:1. Когато са регистрирали своя багаж пред органите на железопътния транспорт, пътниците ще имат възможността да правят декларация по приложената форма (или по подходяща съгласувана, близка до тази форма), за да ускорят митническите формалности.2. Митническите органи ще дават реални предимства на използването на писмената декларация, като по този начин призовават пътниците да използват процедура, която осигурява по-пълни гаранции на митниците.3. Декларацията ще бъде представяна на органите на железопътния транспорт от митническите органи при заминаване и местоназначение, където е необходимо.4. На писмената декларация ще се гледа като на заместваща и ще има същия ефект като декларацията, нормално изисквана от пътниците.5. Митническите органи ще се отказват от проверка съдържанието на багажа, описан в писмена декларация, където е възможно.6. Митническите органи ще се стремят да пропускат веднага след преминаване на границата, колкото се може повече регистриран багаж с писмена декларация и неизискващ преглед или други проверки, за да може той да бъде на разположение на железницата за предаване по предназначение.7. Като има предвид, че багажът е избран от митническите органи за преглед или други проверки, трябва да е възможно такъв преглед или проверки да се извършват в митническа служба, намираща се най-близо до местоназначението на пътника. За тази цел колкото е възможно повече митнически служби ще бъдат натоварени да освобождават регистриран багаж.8. Багаж ще бъде задържан на границата само в изключителни случаи, където е извършено нарушение или има сериозно подозрение за измама.9. Митническите органи остават свободни да предприемат контролни мерки, които те смятат за необходими за предпазване от злоупотреби.10. За улесняване на връщането на багажа на пътниците ще се засилва сътрудничеството между митническите органи и железниците главно при спазване на графиците за часовете, през които багажът може да бъде проверяван.11. Ще се обръща внимание на отговорността на железниците за проверка на точността на писмената декларация, особено където освобождаването на регистриран багаж се налага, когато митническата служба е затворена, или на железопътна гара, необслужвана от митниците.+++++ TIFF ++++++++++ TIFF +++++--------------------------------------------------19871130Резерви на Общността по отношение на приложение Е.3 към Международната конвенция за опростяване и хармонизиране на митническите процедури1. Обща резерва (обща бележка)Законодателството на Общността общо покрива разпоредбите на настоящото приложение. Обаче държавите-членки, ако е необходимо, включват техните собствени резерви до степен, че законодателството на Общността им оставя възможност да прилагат в някои случаи техните национални разпоредби,2. Стандарти 21 и 38Законодателството на Общността дава възможност предоставянето на освобождаване от вносни мита на въпросните стоки до максимална стойност от 45 ECU (европейска разчетна единица) за всеки пътник, идващ от държава, разположена извън Европейската общност. В допълнение към количествените ограничения, заложени в стандарти 22 и 39, законодателството на Общността дава възможност за освобождаване от такси при вноса по отношение на следните максимални количества кафе и чай:а)кафе: | 500 g |или | |екстракт от кафе и есенции: | 200 g |б)чай: | 100 g |или | |екстракт от чай и есенции: | 40 g. |3. Стандарт 44 и препоръчителна практика 45Тези разпоредби не се прилагат във всички случаи, особено където процедурата се извършва в митнически служби, разположени в различни държави-членки. За прилагането на тези разпоредби територията на икономическия съюз Бенелюкс да се смята за територия на държава-членка.--------------------------------------------------